|  |
| --- |
| ЗАЦВЕРДЖАНА |
| ПастановаМіністэрства адукацыі |
| Рэспублікі Беларусь |
| 18.07.2023 № 197 |

Вучэбная праграма

па вучэбным прадмеце «Замежная мова» (англійская, нямецкая, французская, іспанская, кітайская) для ІІІ класа ўстаноў

адукацыі, якія рэалізуюць адукацыйныя праграмы агульнай сярэдняй адукацыі з беларускай мовай навучання і выхавання

ГЛАВА 1

АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Замежная мова» (англійская, нямецкая, французская, іспанская, кітайская) (далей – вучэбная праграма) прызначана для ІІІ–ІV класаў устаноў адукацыі, якія рэалізуюць адукацыйныя праграмы агульнай сярэдняй адукацыі.

2. Дадзеная вучэбная праграма разлічана на 105 вучэбных гадзін у ІІІ класе (3 вучэбныя гадзіны на тыдзень) і 105 вучэбных гадзін у IV класе (3  вучэбныя гадзіны на тыдзень).

3. Генеральная мэта навучання замежнай мове заключаецца ў фарміраванні вучняў як суб’ектаў міжкультурнай камунікацыі праз авалоданне імі іншамоўнай камунікатыўнай кампетэнцыяй і развіццё ў іх якасцей полікультурнай асобы, запатрабаваных сучасным інфармацыйным грамадствам ва ўмовах глабалізацыі. Генеральная мэта прадугледжвае пастаноўку і рэалізацыю адукацыйных, развіццёвых і выхаваўчых мэт у іх адзінстве.

Адукацыйныя мэты: моўнае і маўленчае развіццё асобы вучня шляхам забеспячэння практычнага валодання замежнай мовай як эфектыўным сродкам зносін у адзінстве яе кагнітыўнай, камунікатыўнай і экспрэсіўнай функцый; засваенне і актуалізацыя ведаў аб вывучаемай замежнай мове; авалоданне навыкамі і ўменнямі іншамоўнай маўленчай дзейнасці (успрыманне і разуменне маўлення на слых, гаварэнне, чытанне, пісьмовае маўленне).

Развіццёвыя мэты: кагнітыўнае, камунікатыўнае, сацыякультурнае развіццё вучняў; авалоданне спосабамі фарміравання і фармулявання думкі на замежнай мове; развіццё лінгвістычнага кампанента гуманітарнага мыслення; узбагачэнне эмацыянальна-пачуццёвай сферы асобы.

Выхаваўчыя мэты: узбагачэнне духоўнага свету вучняў; фарміраванне маральных каштоўнасных арыентацый, грамадзянскасці і патрыятызму; выхаванне павагі да культуры і народа іншай краіны; фарміраванне псіхалагічнай гатоўнасці да міжкультурнай камунікацыі, уменняў ажыццяўляць зносіны ў кантэксце дыялогу культур.

4. Задачы навучання замежнай мове:

фарміраванне ўяўленняў аб замежнай мове як сродку зносін;

засваенне лінгвістычных ведаў, даступных і неабходных для авалодання вусным і пісьмовым маўленнем на замежнай мове на элементарным узроўні;

фарміраванне некаторых універсальных лінгвістычных паняццяў (гук, літара, слова, сказ, часціны мовы, інтанацыя), якія назіраюцца ў роднай і замежнай мовах;

фарміраванне элементарных камунікатыўных уменняў гаварэння, успрымання і разумення маўлення на слых, чытання, пісьмовага маўлення на замежнай мове з улікам маўленчых магчымасцей і інтарэсаў вучняў;

развіццё ўвагі, мыслення, памяці і ўяўлення ў працэсе ўдзелу ў мадэляваных сітуацыях зносін;

далучэнне да новага сацыяльнага (сацыякультурнага) досведу з выкарыстаннем замежнай мовы;

развіццё кагнітыўных, вучэбных і творчых здольнасцей вучняў сродкамі замежнай мовы;

сацыякультурнае развіццё асобы; супастаўленне вывучаемай мовы з роднай і культуры гэтай мовы з нацыянальнай; фарміраванне ўменняў прадстаўляць сваю краіну і культуру ва ўмовах іншамоўных міжкультурных зносін;

развіццё матывацыі да вывучэння замежнай мовы праз фарміраванне патрэб лепш разумець навакольны свет і быць зразуметым ім;

развіццё самаадукацыйнага патэнцыялу вучняў, забеспячэнне іх гатоўнасці да самастойнай работы над мовай, у тым ліку авалоданне неабходнымі тэхнікамі вучэбна-пазнавальнай дзейнасці, стратэгіямі самааналізу, саманазірання.

5. Метады і формы навучання і выхавання.

У сваёй сукупнасці мэты і задачы прадугледжваюць праектаванне і арганізацыю адукацыйнага працэсу на аснове патрабаванняў асобасна арыентаванага, кампетэнтнаснага, камунікатыўнага, кагнітыўнага і сацыякультурнага падыходаў у іх адзінстве.

Канструяванне працэсу навучання патрабуе выкарыстання сучасных адукацыйных тэхналогій (сацыяльных, інфармацыйна-камунікацыйных і іншых). На вучэбных занятках неабходна мадэляваць сітуацыі міжкультурных зносін, актыўна прымяняць метады праблемнага навучання і эўрыстычныя метады, выкарыстоўваць розныя формы работы (парныя, групавыя, індывідуальныя і іншыя формы работы).

Выбар форм і метадаў навучання і выхавання вызначаецца на аснове мэт і задач вывучэння канкрэтнай тэмы, асноўных патрабаванняў да вынікаў вучэбнай дзейнасці вучняў, сфармуляваных у дадзенай вучэбнай праграме.

6. Чаканыя вынікі засваення дадзенай вучэбнай праграмы.

Прадметныя вынікі:

авалоданне пачатковымі ўяўленнямі аб нормах замежнай мовы (фанетычных, лексічных, граматычных);

фарміраванне ўменняў размаўляць на замежнай мове на элементарным узроўні з улікам маўленчых магчымасцей і патрэб вучняў у вуснай (успрыманне і разуменне маўлення на слых, гаварэнне) і пісьмовай (чытанне, пісьмовае маўленне) формах;

авалоданне сацыякультурнымі ведамі: назвы асноўных краін вывучаемай мовы, асобныя фрагменты твораў дзіцячага фальклору краіны вывучаемай мовы;

авалоданне сацыякультурнымі ўменнямі: коратка расказваць пра сямейнае свята, запытваць, паведамляць інфармацыю асабістага характару з захаваннем элементарных норм маўленчага этыкету ў межах вывучанай тэматыкі, напісаць адрас, дату, падпісаць віншавальную паштоўку.

Метапрадметныя вынікі:

развіццё ўмення ўзаемадзейнічаць з педагагічным работнікам і аднакласнікамі, выконваючы розныя ролі ў межах праграмнай тэматыкі і маўленчых магчымасцей вучня;

развіццё камунікатыўных здольнасцей вучня, умення выбіраць адэкватныя моўныя і маўленчыя сродкі для паспяховага вырашэння камунікатыўнай задачы;

пашырэнне агульнага лінгвістычнага кругагляду;

развіццё пазнавальнай, эмацыянальнай і валявой сфер;

фарміраванне матывацыі да вывучэння замежнай мовы;

авалоданне ўменнем каардынаванай работы з рознымі кампанентамі вучэбна-метадычнага комплексу (падручнікам або вучэбным дапаможнікам, электронным дадаткам, практыкумам).

Асобасныя вынікі:

разуменне культурнай разнастайнасці свету;

фарміраванне маральных каштоўнасных арыентацый і ўстановак;

усведамленне сябе грамадзянінам сваёй краіны;

усведамленне ролі мовы, роднай і замежнай, як асноўнага сродку зносін паміж людзьмі;

знаёмства са светам замежных равеснікаў з выкарыстаннем сродкаў замежнай мовы (дзіцячая мастацкая літаратура, традыцыі);

наяўнасць цікавасці і жадання вывучаць замежную мову, усведамленне сябе моўнай асобай, здольнай і гатовай карыстацца замежнай мовай як сродкам зносін для правільнага і дакладнага выказвання думак у вуснай і пісьмовай формах;

засваенне культуры і этыкі маўленчых паводзін.

7. У якасці комплексных характарыстык, якія выказваюць змест задач, разглядаюцца кампетэнцыі, паколькі яны задаюць нормы і патрабаванні да валодання замежнай мовай, якія дазваляюць прасачыць ступень сукупнай рэалізацыі мэт і задач.

Міжкультурная кампетэнцыя – стратэгічная кампетэнцыя, валоданне якой заклікана забяспечваць асэнсаванне вучнямі іншай лінгвакультуры, пазнанне імі сэнсавых арыенціраў іншага лінгвасоцыуму, уменні бачыць падабенства і адрозненні паміж культурамі і ўлічваць іх у працэсе іншамоўных зносін.

Камунікатыўная кампетэнцыя – валоданне сукупнасцю маўленчых, моўных, сацыякультурных норм вывучаемай мовы, а таксама кампенсаторнымі і вучэбна-пазнавальнымі ўменнямі, дазваляючымі вучню вырашаць маўленчыя, адукацыйныя, пазнавальныя і іншыя задачы, якія стаяць перад ім. У склад гэтай інтэгратыўнай кампетэнцыі ўваходзяць моўная, маўленчая, сацыякультурная, вучэбна-пазнавальная, кампенсаторная кампетэнцыі, якія разглядаюцца як субкампетэнцыі.

Моўная кампетэнцыя – сукупнасць моўных ведаў аб правілах функцыянавання моўных сродкаў (фанетычных, арфаграфічных, лексічных і граматычных) у маўленні і навыкаў іх выкарыстання з камунікатыўнымі мэтамі.

Маўленчая кампетэнцыя – сукупнасць навыкаў і ўменняў маўленчай дзейнасці (гаварэнне, успрыманне маўлення на слых, чытанне, пісьмо і пісьмовае маўленне), веданне норм маўленчых паводзін; набыццё на гэтай аснове досведу іх выкарыстання для пабудовы лагічнага і звязнага па форме і змесце выказвання, а таксама для тлумачэння сэнсу выказванняў іншых людзей.

Сацыякультурная кампетэнцыя – сукупнасць ведаў пра нацыянальна-культурную спецыфіку краін вывучаемай мовы, уменняў будаваць свае маўленчыя і немаўленчыя паводзіны ў адпаведнасці з гэтай спецыфікай, прадстаўляць на гэтай аснове сваю краіну і яе культуру ва ўмовах іншамоўных міжкультурных зносін.

Вучэбна-пазнавальная кампетэнцыя – сукупнасць агульных і спецыяльных вучэбных уменняў, неабходных для ажыццяўлення самастойнай дзейнасці па авалоданні замежнай мовай, вопыт іх выкарыстання.

Кампенсаторная кампетэнцыя – сукупнасць уменняў выкарыстоўваць дадатковыя вербальныя сродкі і невербальныя спосабы для вырашэння камунікатыўных задач ва ўмовах дэфіцыту наяўных моўных сродкаў.

Паслядоўнае і ўзаемазвязанае авалоданне пазначанымі ключавымі кампетэнцыямі забяспечвае фарміраванне ў вучняў адпаведных кампетэнтнасцей.

ГЛАВА 2

ЗМЕСТ ВУЧЭБНАГА ПРАДМЕТА Ў ІІІ КЛАСЕ.

АСНОЎНЫЯ ПАТРАБАВАННІ ДА ВЫНІКАЎ

ВУЧЭБНАЙ ДЗЕЙНАСЦІ ВУЧНЯЎ

105 гадзін

|  |  |  |
| --- | --- | --- |
| Сфера зносін | Прадметна-тэматычны змест | Камунікатыўныя задачы |
| К канцу навучальнага года вучань павінен умець |
| Сацыяльна-бытавая | Я і мая сям’я | Прывітацца, развітацца, пазнаёміцца;паведаміць асабістую інфармацыю (імя, прозвішча, узрост, месца жыхарства: краіна, горад або вёска);расказаць пра бліжэйшых сваякоў (імя, месца жыхарства);распытаць субяседніка аб членах яго сям’і |
| Знешнасць | Апісаць знешнасць чалавека (асноўныя часткі цела, колер валасоў, колер вачэй, рост);апісаць знешнасць членаў сям’і;расказаць пра знешнасць сябра |
| Прадукты харчавання | Назваць прадукты харчавання;расказаць пра свае смакавыя перавагі;распытаць пра смакавыя перавагі субяседніка;прапанаваць пачастунак;прыняць (адхіліць) прапанову;падзякаваць |
| Мой пакой. Класны пакой | Назваць асноўныя прадметы мэблі ў пакоі, класе;распытаць пра асноўныя прадметы мэблі ў пакоі, класе;расказаць пра размяшчэнне прадметаў у пакоі, класе;апісаць сваё працоўнае месца ў класе;папрасіць прабачэння за спазненне на ўрок;папрасіць дазволу ўвайсці (выйсці) |
| Жывёлы | Назваць і апісаць жывёл (афарбоўка, велічыня, харчаванне);расказаць, што жывёла ўмее рабіць;распытаць субяседніка пра яго любімую жывёлу;выказаць свае адносіны да жывёл |
| Вучэбна-працоўная | Школьныя прылады | Паведаміць пра наяўнасць (адсутнасць) школьных прылад, іх месцазнаходжанне;назваць асноўныя віды дзейнасці на ўроку;ветліва папрасіць (прапанаваць) школьныя прылады (ручку, аловак, кнігуі гэтак далей.) |
| Сацыяльна-пазнавальная | Поры года | Назваць і апісаць поры года;расказаць пра любімую пару года; распытаць субяседнік пра яго любімую пару года;расказаць пра надвор’е |

Патрабаванні да практычнага валодання відамі маўленчай дзейнасці

Успрыманне і разуменне маўлення на слых

Вучні павінны разумець на слых указанні педагагічнага работніка, звязаныя з вядзеннем урока, іншамоўныя тэксты маналагічнага і дыялагічнага характару, пабудаваныя на вывучаным моўным матэрыяле, у прад’яўленні педагагічнага работніка і ў гуказапісе, у тэмпе, набліжаным да натуральнага, з візуальнай апорай.

Віды тэкстаў: казка, апавяданне, рыфмоўка, верш, песня.

Працягласць гучання тэксту: 0,5 мінуты.

Гаварэнне

Дыялагічнае маўленне

Вучні павінны ўмець запытваць і паведамляць інфармацыю асабістага характару з захаваннем элементарных норм маўленчага этыкету.

Віды дыялогу: этыкетны дыялог, дыялог-распытванне.

Колькасць рэплік на кожнага субяседніка: 3.

Маналагічнае маўленне

Вучні павінны ўмець:

паведамляць інфармацыю ў межах вывучанага моўнага матэрыялу;

апісваць прадметы.

Віды маналагічнага выказвання: паведамленне, апісанне.

Аб’ём выказвання: не менш за 4 фразы.

Чытанне

Вучні павінны:

ведаць літары алфавіта і асноўныя гука-літарныя адпаведнасці;

умець чытаць услых і самі сабе тэксты маналагічнага і дыялагічнага характару, пабудаваныя на вывучаным моўным матэрыяле.

Віды тэкстаў: казка, апавяданне, рыфмоўка, верш, скорагаворка, загадка, песня.

Аб’ём тэксту: прыкладна 750 друкаваных знакаў з прабеламі.

Пісьмо і пісьмовае маўленне

Вучні павінны ўмець:

пісаць усе літары алфавіта;

пісаць словы і сказы з апорай на ўзор;

пісаць сваё імя, прозвішча, дату;

падпісваць сшытак па ўзоры.

Патрабаванні да авалодання моўным матэрыялам

Англійская мова

Фанетыка

Гукі англійскай мовы, даўжыня і кароткасць галосных гукаў. Адсутнасць аглушэння звонкіх зычных. Рэдукцыя гукаў у ненаціскных складах. Інтанацыя формул маўленчага этыкету.

Лексіка

Прадуктыўны мінімум: 200 лексічных адзінак.

Рэцэптыўны мінімум: 50 лексічных адзінак.

Словаўтварэнне: суфікс лічэбнікаў -teen.

Граматыка

Граматычны матэрыял для прадуктыўнага засваення

Марфалогія

Назоўнік: утварэнне множнага ліку назоўнікаў з дапамогай канчаткаў -s, -es.

Артыкль: формы неазначальнага артыкля a (an), азначальны артыкль the.

Лічэбнік: колькасныя лічэбнікі 1–20.

Займеннік: асабовыя займеннікі; прыналежныя займеннікі ў адзіночным ліку.

Дзеяслоў: сцвярджальная і адмоўная формы дзеясловаў to be, to have ў Present Simple.

Загадны лад у сцвярджальных і адмоўных сказах.

Мадальны дзеяслоў can для выражэння магчымасці, здольнасці выконваць дзеянні.

Прыназоўнік: прыназоўнікі месца in, on, under.

Злучнік: and.

Сінтаксіс

Месца прыметніка ў сказе.

Простыя апавядальныя і пытальныя сказы з дзеясловамі to be, to have ў Present Simple.

Сказы з аднароднымі членамі.

Безасабовыя сказы з фармальным дзейнікам it (It’s warm. It’s spring.).

Граматычны матэрыял для рэцэптыўнага засваення

Марфалогія

Займеннік: прыналежныя займеннікі ў множным ліку.

Нямецкая мова

Фанетыка

Гукі нямецкай мовы, іх літарная адпаведнасць; даўжыня і кароткасць галосных, палаталізацыя і прыдыханне. Аглушэнне зычных у канцы склада, слова. Цвёрды прыступ. Націск у складаных словах. Інтанацыя простага апавядальнага сказа. Інтанацыя пытальных сказаў з пытальным словам і без пытальнага слова. Інтанацыя формул маўленчага этыкету.

Лексіка

Прадуктыўны мінімум: 200 лексічных адзінак.

Рэцэптыўны мінімум: 50 лексічных адзінак.

Словаўтварэнне: назоўнік + назоўнік; лічэбнік + лічэбнік.

Граматыка

Граматычны матэрыял для прадуктыўнага засваення

Марфалогія

Назоўнік: род назоўнікаў (біялагічны род). Назоўнік у назоўным і вінавальным склонах.

Артыкль: азначальны артыкль der, die, das; ужыванне азначальнага артыкля перад назвамі пор года і месяцаў.

Неазначальны артыкль ein, eine; ужыванне неазначальнага артыкля ў структуры «дзеяслоў sein + назоўнік».

Лічэбнік: колькасныя лічэбнікі 1–20; 10–100 (лічэнне дзясяткамі).

Займеннік: асабовыя займеннікі ў назоўным склоне. Прыналежныя займеннікі mein, dein, sein, ihr у назоўным склоне.

Дзеяслоў: паўназначныя дзеясловы; дзеяслоў sein у цяперашнім часе Präsens Aktiv.

Мадальны дзеяслоў können для выражэння магчымасці; мадальны дзеяслоў wollen для выказвання жадання.

Сінтаксіс

Просты апавядальны сказ: прамы і адваротны парадак слоў.

Парадак слоў у сказе з мадальным дзеясловам і інфінітывам.

Безасабовыя сказы (Es ist kalt. Es regnet. Es ist Winter.).

Пабуджальныя сказы (Gib mir bitte…! Nimm bitte…!).

Пытальныя сказы з пытальным словам і без пытальнага слова.

Ужыванне адмаўлення nicht у простых сказах.

Граматычны матэрыял для рэцэптыўнага засваення

Займеннік: прыналежныя займеннікі ihr, unser, euer у назоўным склоне.

Французская мова

Фанетыка

Адрозненне на слых і дакладнае вымаўленне ўсіх гукаў французскай мовы. Націск у асобным слове і ў рытмічнай групе. Асноўныя выпадкі счаплення і звязвання. Інтанацыя апавядальнага (сцвярджальнага і адмоўнага), пытальнага (з пытальнымі словамі і пытальным зваротам est-ce que) і пабуджальнага сказаў. Інтанацыя формул маўленчага этыкету.

Лексіка

Прадуктыўны мінімум: 200 лексічных адзінак.

Рэцэптыўны мінімум: 50 лексічных адзінак.

Граматыка

Граматычны матэрыял для прадуктыўнага засваення

Марфалогія

Назоўнік: род і лік назоўнікаў.

Артыкль: азначальны, неазначальны, частковы (з назвамі прадуктаў харчавання).

Прыметнік: род і лік прыметнікаў, прыналежныя прыметнікі mon (ma), mes, ton (ta), tes, son (sa), ses. Пытальныя прыметнікі quel(s), quelle(s).

Займеннік: асабовыя займеннікі ў ролі дзейніка (акрамя on). Пытальныя займеннікі qui, qu’ est-ce que; націскныя займеннікі moi, toi.

Лічэбнік: колькасныя лічэбнікі 1–20.

Дзеяслоў: цяперашні час дзеясловаў avoir, être.

Прыслоўе: пытальныя прыслоўі comment, quand, combien, où.

Прыназоўнік: прыназоўнікі à, de, avec, sur, sous, dans.

Злучнік: et.

Сінтаксіс

Пабуджальныя сказы (Donne-moi…, s’il te plaît! Prends…, s’il te plaît!).

Парадак слоў у апавядальным і пабуджальным сказах.

Парадак слоў у пытальным сказе, пабудаваным з дапамогай інтанацыі, пытальнага звароту est-ceque.

Канструкцыі c’est... (ce sont...) .

Безасабовыя звароты il ya, il fait.

Адмоўная форма апавядальнага сказа (ne ... pas).

Іспанская мова

Фанетыка

Гукі іспанскай мовы. Націск у слове. Адсутнасць змякчэння цвёрдых зычных перад e, i. Інтанацыя сцвярджальных і адмоўных апавядальных сказаў. Інтанацыя пытальных сказаў з пытальным словам і без пытальнага слова.

Лексіка

Прадуктыўны мінімум: 200 лексічных адзінак.

Рэцэптыўны мінімум: 50 лексічных адзінак.

Словаўтварэнне: суфікс -ito(a).

Граматыка

Граматычны матэрыял для прадуктыўнага засваення

Марфалогія

Назоўнік: род і лік назоўнікаў.

Артыкль: неазначальны артыкль мужчынскага і жаночага роду, нулявы артыкль, зліццё артыкля з прыназоўнікамі de, a.

Прыметнік: звычайная ступень; род і лік прыметнікаў; дапасаванне прыметнікаў да назоўнікаў.

Займеннік: асабовыя займеннікі ў ролі дзейніка; прыналежныя займеннікі (кароткая форма); пытальныя займеннікі ¿qué?, ¿quién?, ¿quiénes?, ¿cuánto(s)?, ¿cuánta(s)?

Лічэбнік: колькасныя лічэбнікі 1–50.

Прыслоўе: mucho, poco, muy, bien, mal; пытальныя прыслоўі ¿dónde?, ¿cómo?

Дзеяслоў: спражэнне правільных дзеясловаў і няправільных дзеясловаў (estar, ser, ir, tener, saber, poder, querer) у presente de indicativo. Дзеяслоўныя канструкцыі saber + infinitivo, poder + infinitivo, querer + infinitivo. Дзеяслоў gustar (me gusta(n), te gusta(n), le gusta(n), nos gusta(n), os gusta(n), les gusta(n)).

Безасабовая канструкцыя hay + назоўнік.

Прыназоўнік: прыназоўнікі de, con, sin, para, en; прыназоўнікі і прыназоўныя звароты месца en, entre, sobre, bajo (debajo de), delante de, detrás de, cerca de, lejos de.

Злучнік: y.

Сінтаксіс

Безасабовыя сказы (Hace frío (calor). Hace mal (buen) tiempo. Hace sol. Hace viento. Nieva. Llueve.).

Кітайская мова

Патрабаванні да практычнага валодання відамі маўленчай дзейнасці

Успрыманне і разуменне маўлення на слых

Вучні павінны разумець на слых указанні педагагічнага работніка, звязаныя з вядзеннем урока, іншамоўныя тэксты маналагічнага і дыялагічнага характару, пабудаваныя на вывучаным моўным матэрыяле, у прад’яўленні педагагічнага работніка і ў гуказапісе, у тэмпе, набліжаным да натуральнага, з візуальнай апорай.

Віды тэкстаў: казка, апавяданне, рыфмоўка, верш, песня.

Працягласць гучання тэксту: 0,5 мінуты.

Гаварэнне

Дыялагічнае маўленне

Вучні павінны ўмець запытваць і паведамляць інфармацыю асабістага характару з захаваннем норм маўленчага этыкету.

Віды дыялогу: этыкетны дыялог, дыялог-распытванне.

Колькасць рэплік на кожнага субяседніка: 3.

Маналагічнае маўленне

Вучні павінны ўмець:

паведамляць інфармацыю ў межах вывучанага моўнага матэрыялу;

апісваць прадметы.

Віды маналагічнага выказвання: паведамленне, апісанне.

Аб’ём выказвання: не менш за 4 фразы.

Чытанне

Вучні павінны:

ведаць знакі транскрыпцыі;

умець суадносіць іерогліф з транскрыпцыйным знакам і малюнкам, які абазначае канкрэтныя прадметы і дзеянні;

чытаць услых і самі сабе кароткія тэксты маналагічнага і дыялагічнага характару (4–5 сказаў), пабудаваныя на вывучаным моўным матэрыяле, напісаныя з дапамогай транскрыпцыйных знакаў.

Віды тэкстаў: казка, апавяданне, рыфмоўка, верш, скорагаворка, загадка, песня.

Пісьмо і пісьмовае маўленне

Вучні павінны ўмець:

пісаць усе транскрыпцыйныя знакі, выкарыстоўваючы паўдрукаваны шрыфт;

пісаць словы і сказы ў транскрыпцыі з апорай на ўзор;

пісаць самыя простыя элементы іерогліфа (рысы) і іерогліфы па ўзоры (20 адзінак);

пісаць рысы ў правільным парадку.

Патрабаванні да авалодання моўным матэрыялам

Фанетыка

Гукі і тоны кітайскай мовы.

Лексіка

Прадуктыўны мінімум: 200 лексічных адзінак.

Рэцэптыўны мінімум: 50 лексічных адзінак.

Граматыка

Граматычны матэрыял для прадуктыўнага засваення

Марфалогія

Назоўнік: адзіночны і множны лік.

Лічыльнае слова: 个，只，本，岁，快，支，把，双，位，条.

Займеннік: асабовыя займеннікі我，你，他，她，它，我们，你们，他们; указальныя займеннікі这，那.

Лічэбнік: колькасныя лічэбнікі 1–20; лічэбнікі 二 і 两.

Дзеяслоў: маўленчыя структуры з найбольш частотнымі дзеясловамі; загадны лад.

Прыслоўе: 都，也.

Часціца: структурная часціца的; адмоўныя часціцы不，没.

Паслялог: паслялогі месца里面，上面，下面，前面，后面，中间， 旁边.

Прыназоўнік: 在

Сінтаксіс

Просты сказ са злучальным злучнікам 和.

Пытальныя сказы з часціцамі吗，呢; з пытальнымі словамі在哪里，谁，怎么样，什么，几.

Простыя апавядальныя сказы з дзеясловамі 是，有.

Сказы з дзеясловам 喜欢.